
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 650 

31 Ιουλίου 1997 


ΠΕΡΙΕΧΟΜΕΝΑ 

χ - 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ανώτατου ορίου ημερών μετακίνησης 
εκτός έδρας υπαλλήλου Λιμενικού Ταμείου Νομού 

Χανιών . 1 

Τροποποίηση του εδαφίου \/Α της Γ2/2277/23.3.95 

απόφασης του ΥΠΕΠΘ . 2 

Επιχορήγηση νέων ελευθέρων επαγγελματιών Απε- 
ξαρτημένων και Αποφυλακισμένων ατόμων . 3 


Καθορισμός ύψους αμοιβής και αριθμού ωρών, των 
Διοικητικών Υπαλλήλων του ΙΚΑ, που θα απασχολη¬ 
θούν με την πληρωμή του Δωροσήμου με επιταγές, 
στους εργατοτεχνίτες οικοδόμους, το μήνα Αύγου¬ 


στο 97 . 4 

Επέκταση των διατάξεων του Ν. 2470/1997 στους 
εκτιμητές εμπειρογνώμονες του Ταχ. Ταμιευτη¬ 
ρίου . 5 

Προκήρυξη της θέσης του Διευθύνοντος Συμβούλου 

της Α.Ε. «ΟΛΥΜΠΙΑΚΗ ΑΕΡΟΠΟΡΙΑ» . 6 

Διορισμός μέλους - εκπροσώπου του Κράτους και 
Διευθύνοντος Συμβούλου στο Διοικητικό Συμβούλιο 
του Οργανισμού Σιδηροδρόμων Ελλάδος (ΟΣΕ) .. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2052493/8009/0022 (1) 

Καθορισμός ανώτατου ορίου ημερών μετακίνησης εκτός 
έδρας υπαλλήλου Λιμενικού Ταμείου Νομού Χανιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2 του Ν. 2346/1995 (ΦΕΚ 
202Α/95) «Δαπάνες κίνησης των μετακινουμένων προσώ¬ 
πων με εντολή του Δημοσίου εντός της Επικράτειας για 
εκτέλεση υπηρεσίας». 

2. Τις διατάξεις του άρθρου 27 του Ν. 2081/1992 (ΦΕΚ 
154Α/92), με το οποίο προστέθηκε το άρθρο 29Α στο Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137Α/85). 

3. Το Π.Δ. 198/77 «Οργανισμός του Λιμενικού Ταμείου 
Ν. Χανιών» (ΦΕΚ 65Α/77). 


4. Το γεγονός ότι η προκαλούμενη από την απόφαση 
αυτή ετήσια δαπάνη ανέρχεται περίπου στο ποσό των έξι 
εκατομμυρίων πεντακοσίων εξήντα χιλιάδων (6.560.000) 
δρχ. 

Για το έτος 1997 έχει προβλεφθεί πίστωση ποσού έξι 
εκατομμυρίων πεντακοσίων εξήντα χιλιάδων (6.560.000) 
δρχ. στους κωδικούς εξόδων (ΚΑΕ) 0721 και 0771 του 
προϋπολογισμού του Λιμενικού Ταμείου Ν. Χανιών. 

Γ ια τα επόμενα έτη θα γίνει πρόβλεψη στους αντίστοι¬ 
χους κωδικούς εξόδων του οικείου προϋπολογισμού. 

5. Τις ανάγκες του Λιμενικού Ταμείου Ν. Χανιών για επί¬ 
βλεψη των εκτελουμένων λιμενικών έργων στα λιμάνια 
του νομού, συλλογή στοιχείων για τη σύνταξη μελετών, 
παρακολούθηση των παραχωρήσεων παραλιακών χώρων, 
μικροεργασίες κ.λπ., όπως διατυπώνονται στην αριθ. 35/ 
1997 απόφαση της Λιμενικής Επιτροπής Ν. Χανιών. 

6. Το αριθ. 747/240/7.4.1997 έγγραφο του Λ.Τ. Ν. Χα¬ 
νιών. 

7. Την αριθ. 1107147/1239/0006Α/4.10.1996 από¬ 
φαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών» 
(ΦΕΚ 922Β796), αποφασίζουμε: 

1) Καθορίζουμε το ανώτατο όριο ημερών μετακίνησης 
εκτός έδρας, των μονίμων και με σχέση εργασίας ιδιωτι¬ 
κού δικαίου αορίστου χρόνου υπαλλήλων του Λιμενικού 
Ταμείου Νομού Χανιών, για εκτέλεση υπηρεσίας από το 
έτος 1997 και εφεξής ως ακολούθως: 

ΚΑΤΗΓΟΡΙΑ ΑΡΙΘ. ΗΜΕΡΕΣ 

ΠΡΟΣ/ΚΟΥ ΚΑΤ' ΕΤΟΣ 


1. Πρόεδρος Λιμενικού 
Ταμείου 

2. Μόνιμοι Τεχνικοί: 


(Πολ. Μηχανικοί 2 

Εργοδηγοί 4 

Σχεδιάστρια 1) 

Ηλεκτροτεχνίτης 1 


3. Μόνιμοι Διοικητικοί 
(ΠΕ-ΔΕ Διοικ.-Λογ/κού) 

4. ΙΔΑΧ Τεχνικοί: 

(Πολ. Μηχ/κός) 


1 (1996-) 80 

8 (1996-120), 80 

ο καθένας. 


8(96-2) (1996-60), 60 

ο καθένας. 

1 (1996-60), 80 

2) Οι μετακινήσεις του Προέδρου και των υπαλλήλων θα 
γίνονται με αυστηρή εκτίμηση των υπηρεσιακών αναγκών 
και μέσα στο πλαίσιο των εγγεγραμμένων πιστώσεων. 

3) Από τις διατάξεις αυτές δεν προκαλείται δαπάνη σε 
βάρος του κρατικού προϋπολογισμού, αλλά θα επιβαρύνε¬ 
ται αποκλειστικά ο οικείος προϋπολογισμός του Λ.Τ. Ν. 
Χανιών. 

Η απόφαση αυτή, που ισχύει από 1ης Ιανουάριου 1997, 
να δημοσιευθεί στην Εφημερίδα της Κυβερνήσεως. 

Αθήνα, 16 Ιουλίου 1997 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. Γ2/4299 (2) 

Τροποποίηση του εδαφίου \/Α της Γ2/2277/23.3.95 από¬ 
φασης του ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις της παρ. 13 του άρθρου 111 του Ν. 
1892/90. 

2) Τη Γ2/2277/23.3.95 υπουργική απόφαση (ΦΕΚ 261 
τ.Β'/7.4.95) που αφορά στη λειτουργία παραρτήματος 
του Κέντρου Περιβαλλοντικής Εκπαίδευσης (ΚΠΕ) Κλει- 
τορίας στην Ακράτα. 

3) Την ανάγκη τροποποίησης του εδαφίου \/Α λόγω των 
νέων αναγκών που προέκυψαν από τη διετή λειτουργία 
του ΚΠΕ της Ακράτας. 

4) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Τροποποιούμε το εδάφιο νΑ ως εξής: 

Τη λειτουργία του παραρτήματος της Ακράτας στηρί¬ 
ζουν έως τέσσερις (4) μόνιμοι εκπαιδευτικοί που υπηρε¬ 
τούν, κατά προτεραιότητα, στην ευρύτερη περιοχή της 
Ακράτας και στο νομό Αχαΐας. 

Από τους τέσσερις (4) εκπαιδευτικούς κρίνεται σκό¬ 
πιμο: 

• ο ένας (1) να προέρχεται από την Π/θμια Εκπ/ση 

• και ο ένας τουλάχιστον εκ των τριών (3) εκπαιδευτικών 
της Δ/θμιας Εκπ/σης να ε'ιναι του κλάδου ΠΕ4, διότι τα 
προγράμματα της Περιβαλλοντικής Εκπαίδευσης που 
σχεδιάζονται και υλοποιούνται στο κέντρο διαχειρίζονται 
κυρίως έννοιες των Φυσικών Επιστημών. 

Οι εκπαιδευτικοί αυτοί αποσπώνται με απόφαση του 
Υπουργού Παιδείας για μία τριετία (με δυνατότητα ανανέ¬ 
ωσης της απόσπασής τους εφόσον το επιθυμούν) και λαμ¬ 
βάνουν τα μόρια των Σχολείων της Ακράτας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Ιουλίου 1997 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 


Αριθ. 33779 (3) 

Επιχορήγηση νέων ελευθέρων επαγγελματιών Απεξαρτη- 
μένων και Αποφυλακισμένων ατόμων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του άρθρου 29, του Ν. 1262/82 άρθρο 
29, όπως τροποποιήθηκε με τα άρθρα 6, 7 και 8 του Ν. 
1836/89 «Προώθηση της Απασχόλησης και της Επαγγελ¬ 
ματικής Κατάρτισης και άλλες διατάξεις» και το άρθρο 6 
του Ν. 2434/96. 

2) Το Π.Δ. 246/86. 

3) Τις διατάξεις του άρθρου 51 του Ν. 1892/90 και των 
σχετικών αποφάσεων του Υπουργού Εργασίας για τη δη¬ 
μιουργία νέων θέσεων εργασίας. 

4) Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματι- 
κότητας των κρατικών δαπανών (Α' 38)». 

5) Το άρθρο 1 της παρ. 4 του Ν. 1648/86, όπως τροπο¬ 
ποιήθηκε με το άρθρο 22 του Ν. 2224/94. 

6) Τη γνώμη του Δ.Σ. του ΟΑΕΔ (αριθμ. συνεδρίασης 
26/8.7.97), η οποία μας κοινοποιήθηκε με το υπ’ αριθμ. Β 
112732/11.7.97 έγγραφό του, αποφασίζουμε: 

1. Καταρτίζουμε πρόγραμμα επιχορήγησης Νέων Ελευ¬ 
θέρων Επαγγελματιών, για τη δημιουργία 70 νέων θέσεων 
εργασίας το οποίο διαρθρώνεται ως εξής: 

ΥΠΟΠΡΟΓΡΑΜΜΑ Α: Αφορά την επιχορήγηση 40 
Νέων Ελεύθερων Επαγγελματιών, Απεξαρτημένων από 
τοξικές και άλλες ουσίες ατόμων ηλικίας από 18 έως 60 
ετών. 

ΥΠΟΠΡΟΓΡΑΜΜΑ Β: Αφορά την επιχορήγηση Νέων 
Ελευθέρων Επαγγελματιών, Αποφυλακισμένων ατόμων 
ηλικίας από 18 έως 60 ετών. 

2. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε ελεύθερο επαγ- 
γελματία που υπάγεται στο Πρόγραμμα αυτό, καθορίζεται 
σε είκοσι τέσσερις (24) μήνες από την ημερομηνία έκδο¬ 
σης της σχετικής εγκριτικής απόφασης. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για τα άτομα που εντάσσο¬ 
νται στα Υποπρογράμματα «Α» και «Β» ορίζεται σε ένα 
εκατομμύριο διακόσιες χιλιάδες (1.200.000) δρχ. για τον 
πρώτο χρόνο και το ίδιο ποσό (1.200.000) για το δεύτερο 
χρόνο. 

Το ποσό της βασικής επιχορήγησης για τον πρώτο 
χρόνο προσαυξάνεται μέχρι του ποσού του ενός εκατομ¬ 
μυρίου εξακοσίων χιλιάδων (1.600.000) δρχ.: 

α) Εάν ο ΝΕΕ δημιουργεί επιχείρηση 

- στις περιοχές: Λαύριο, Σύρος, Νομοί Εύβοιας, Αχαίας, 
Βοιωτίας, Μαγνησίας, Λάρισας, Γρεβενών, Χαλκιδικής, 
Κιλκίς, Κοζάνης, Καστοριάς, Φλώρινας, Δράμας, Ξάνθης, 
Ροδόπης και Έβρου 

-στις απομακρυσμένες παραμεθόριες ή νησιωτικές 
περιοχές με το ποσό των εκατό χιλιάδων (100.000) δρχ. 

β) Εάν ο ΝΕΕ δημιουργεί επιχείρηση συναφή με την ει¬ 
δικότητα εκπαίδευσής - κατάρτισής του, η οποία αποδει- 
κνύεται είτε με πτυχίο ΚΕΚ ή ΤΕΚ ή ΚΕΤΕΚ (Μαθητεία) ή 
Τεχνικού Λυκείου ή ΙΕΚ ή ΤΕΙ ή ΑΕΙ ή με διετή τουλάχιστον 
συναφή προηγούμενη βεβαιωμένη απασχόλησή του, με το 
ποσό των εκατό χιλιάδων (100.000) δρχ. 

γ) Εάν το άτομο που θα υπαχθεί στα ανωτέρω προγράμ- 

ματα είναι γυναίκα, με το ποσό των εκατό χιλιάδων 
(100.000) δρχ. 

δ) Εάν το άτομο είναι αρχηγός μονογονεϊκής οικογέ¬ 
νειας, με το ποσό των εκατό χιλιάδων (100.000) δρχ. 

Για τον πρώτο χρόνο, από το ποσό που δικαιούται να λά¬ 
βει ο ΝΕΕ, προκαταβάλλονται οι πεντακόσιες χιλιάδες 
(500.000) δρχ., μετά την έκδοση της σχετικής εγκριτικής 
απόφασης του αρμοδίου οργάνου. 

Το υπόλοιπο ποσό καταβάλλεται σε τρεις (3) ισόποσες 
τριμηνιαίες δόσεις. 

Γ ια το δεύτερο χρόνο το ποσό του ενός εκατομμυρίου 
διακοσίων χιλιάδων (1.200.000) δρχ. καταβάλλεται σε 
τέσσερις (4) ισόποσες τριμηνιαίες δόσεις. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 
Απαραίτητες προϋποθέσεις υπαγωγής στο πρόγραμμα 

είναι: 

α) Ο Νέος Ελεύθερος Επαγγελματίας να ανήκει σε κά¬ 
ποια από τις προαναφερόμενες ομάδες (Αποφυλακισμέ¬ 
νοι - Απεξαρτημένοι) και να μην είχε επιχείρηση μέσα στην 
τελευταία διετία πριν από την ημερομηνία υποβολής της 
αίτησης υπαγωγής του στο πρόγραμμα, καθώς επίσης να 
μην έχει επιχορηγηθεί στο παρελθόν από το πρόγραμμα 
Νέων Ελεύθερων Επαγγελματιών. 

β) Να έχει ο ΝΕΕ την ελληνική υπηκοότητα ή την υπηκο¬ 
ότητα κράτους-μέλους της Ε.Ε. ή να είναι Έλληνας ομο¬ 
γενής που να απασχολείται νόμιμα στη χώρα και η επιχεί¬ 
ρηση να εδρεύει και να λειτουργεί στην Ελλάδα. 

γ) Η επιχείρηση να είναι νέα, να λειτουργεί για πρώτη 
φορά και να μην αποτελεί επέκταση άλλης όμοιας επιχει¬ 
ρηματικής δραστηριότητας. 

δ) Η επιχείρηση να είναι ανεξάρτητη και ως προς τον 
χώρο λειτουργίας ομοειδούς επιχείρησης και ως προς την 
αποκλειστική εξυπηρέτηση άλλης εταιρείας. 

ε) Η απασχόληση του ΝΕΕ στην επιχείρησή του πρέπει 
να είναι πλήρης και αποκλειστική. 

στ) Το οικογενειακό εισόδημα των εγγάμων ή το ατο¬ 
μικό των αγάμων να είναι μικρότερο των έξι εκατομμυρίων 
(6.000.000) δρχ. ή τριών εκατομμυρίων (3.000.000) δρχ. 
αντίστοιχα. 

ζ) Να διαθέτει το ΝΕΕ κεφάλαιο τουλάχιστον ίσο με το 
1 /4 της βασικής επιχορήγησης, η οποία ανέρχεται σε ένα 
εκατομμύριο διακόσιες χιλιάδες (1.200.000) δρχ., υπάτη 
μορφή εξοπλισμού εμπορευμάτων, υλικών κ.λπ. 

η) Οι κάτω των 25 ετών άρρενες να έχουν εκπληρώσει 
τις στρατιωτικές τους υποχρεώσεις ή να έχουν νόμιμα 
απαλλαγεί από αυτές. Εξαιρούνται της παραγράφου αυ¬ 
τής οι έγγαμοι, εφόσον η σύζυγος δεν εργάζεται. 

θ) Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 1.1.1997 και έπειτα. 

ι) Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι και την 30.6.1996. 

5. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Δεν είναι δυνατή η υπαγωγή στα προγράμματα αυτά: 
α) Των επιχειρήσεων του πρωτογενούς τομέα, εκτός 
των αναφερομένων σε δραστηριότητες οστρακοτροφίας, 
ιχθυοκαλλιέργειας, σηροτροφίας, τυροκομίας, εκτροφής 
σαλιγκαριών και θερμοκηπίων. 

β) Των πλανοδίων επιχειρήσεων (π.χ. πλασιέ, γυρολόγοι 
κ.α.) και επιχειρήσεων μεταφορών, διανομών, καθώς και 
των εποχιακών επιχειρήσεων. 


γ) Των κέντρων διασκέδασης, λεσχών και κάθε είδους 
μπαρ. 

δ) Όλων των επιχειρήσεων που λειτουργούν αποκλει¬ 
στικά και μόνο βραδυνές ώρες. 

ε) Των φροντιστή ρίων γενικά, των ιδιωτικών εκπαιδευτι¬ 
κών ιδρυμάτων, των εργαστηρίων ή κέντρων ελευθέρων 
σπουδών. 

στ) Των Ανωνύμων Εταιρειών. 

ζ) Των επιχειρήσεων εκείνων που λειτουργούν στον ίδιο 
χώρο που λειτουργούσαν επιχειρήσεις με το ίδιο αντικεί¬ 
μενο εργασιών μέσα στο τελευταίο εξάμηνο πριν την 
έναρξη επιτηδεύματος του νέου επαγγελματία. 

η) Των επιχειρήσεων εκείνων, που έχουν το ίδιο αντικεί¬ 
μενο δραστηριότητας με επιχείρηση που σταμάτησε τη 
λειτουργία της μέσα στην τελευταία διετία πριν από την 
έναρξη επιτηδεύματος της νέας επιχείρησης και ανήκε σε 
συγγενείς α’ βαθμού ή συζύγους των ΝΕΕ. 

θ) Των επιχειρήσεων εκείνων που έχουν σύνθετο αντι¬ 
κείμενο δραστηριότητας και το ένα εξ αυτών περιλαμβά¬ 
νεται στις εξαιρέσεις της παρούσας παραγράφου (α-Ι). 

6. ΥΠΑΓΩΓΗ ΣΤΟ ΠΡΟΓΡΑΜΜΑ ΣΥΝΕΤΑΙΡΙΣΜΩΝ, 
Ο.Ε., Ε.Ε. & Ε.Π.Ε. 

α) Σε περίπτωση υποβολής αίτησης νέων συνεταιρι¬ 
σμών του δευτερογενή και του τριτογενή τομέα απασχό¬ 
λησης, είναι δυνατή η επιχορήγηση κατ’ ανώτατο όριο σε 
δεκατέσσερις (14) συνεταιριστές/τριες. Η επιχορήγηση 
στις περιπτώσεις αυτές θα μπορεί να γίνεται σε τόσα 
άτομα (που έχουν τις προϋποθέσεις) όσα αναλογούν στο 
συνολικά διατεθέν κεφάλαιο δια του ποσού του 1 /4 του 
ποσού της κατ’ άτομο βασικής επιχορήγησης (ένα εκα¬ 
τομμύριο διακόσιες χιλιάδες - 1.200.000. δρχ.). 

β) Σε περίπτωση υποβολής αίτησης νέας ομόρρυθμης 
εταιρείας (ΟΕ) του δευτερογενή και του τριτογενή τομέα 
απασχόλησης είναι δυνατή η επιχορήγηση κατ’ ανώτατο 
όριο σε τέσσερις (4) από τους συνεταίρους. 

γ) Σε περίπτωση υποβολής αίτησης νέας ετερόρρυθμης 
εταιρείας (ΕΕ), είναι δυνατή η επιχορήγηση κατ’ ανώτατο 
όριο σε τέσσερις (4) από τους ομόρρυθμους εταίρους. 
Δεν επιχορηγούνται οι ετερόρρυθμοι εταίροι. 

δ) Σε περίπτωση υποβολής αίτησης νέας εταιρείας πε¬ 
ριορισμένης ευθύνης (ΕΠΕ), είναι δυνατή η επιχορήγηση 
κατ’ ανώτατο όριο σε τέσσερεις (4) από τους διαχειριστές 
της, εφ’ όσον έχουν διαθέσει, βάσει καταστατικού, στην 
επιχείρηση κεφάλαιο ίσο τουλάχιστον με 1/4 του ποσού 
της επιχορήγησής τους. 

7. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 
Για να υπαχθεί στο πρόγραμμα αυτό Νέος Ελεύθερος 

Επαγγελματίας, πρέπει να υποβάλλει στο Γ ραφείο Εργα¬ 
σίας Ειδικών Κοινωνικών Ομάδων για το Νομό Αττικής 
(πλην ΤΥ ΟΑΕΔ Μεγάρων, Ελευσίνας και Λαυρίου) και 
τους Νομούς θεσ/νίκης, Μαγνησίας, Αχαΐας, Ηρακλείου 
και Λάρισας και για τους υπόλοιπους Νομούς στις κατά τό¬ 
πους αρμόδιες Υπηρεσίες του ΟΑΕΔ (Γραφείο Εργασίας 
ή ΤΥ ή ΥΝ) τα εξής δικαιολογητικά: 

α) Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού 
υπευθύνου. 

Γ ια το υποπρόγραμμα Α: 

- Αποδεικτικό απεξάρτησης του ατόμου, από τοξικές ή 
άλλες ουσίες, από δημόσιο ή ιδιωτικό φορέα. 

β) Για το υποπρόγραμμα Β: 

- Αποφυλακιστήριο με ημερομηνία αποφυλάκισης του 

ατόμου, το ανώτερο πέντε (5) χρόνια από την ημερομηνία 
υποβολής της αίτησης. 

- Βεβαίωση/εισήσηση της Κοινωνικής Υπηρεσίας ή του 
Δ/ντού της φυλακής, ότι το άτομο προτείνεται να μπει στο 
πρόγραμμα. 

γ) Κάρτα ανεργίας ή υπεύθυνη δήλωση στην οποία να 
φαίνεται ότι ήταν άνεργος πριν την έναρξη της δραστηριό¬ 
τητας της επιχείρησης. 

δ) Βεβαίωση της αρμόδιας Οικονομικής Εφορ'ιας για 
έναρξη επιτηδεύματος. 

ε) Εκκαθαριστικό σημείωμα ή βεβαίωση της αρμόδιας 
Δ.Ο.Υ. για το εισόδημα του προηγούμενου οικονομικού 
έτους χρήσεως από την έναρξη επιτηδεύματος ή υπεύ¬ 
θυνη δήλωση ότι δεν είχε υποχρέωση υποβολής φορολο¬ 
γικής δήλωσης, θεωρημένη από την αρμόδια Δ.Ο.Υ. 

στ) Υπεύθυνη Δήλωση του άρθρου 8 του Ν. 1599/86 ότι 
ο ενδιαφερόμενος αποδέχεται τους όρους του προγράμ¬ 
ματος. 

ζ) Εφ' όσον οι άνεργοι είναι 18-25 ετών και άρρενες θα 
προσκομίζουν πιστοποιητικό στρατολογίας τύπου Α' ή θε¬ 
ωρημένη φωτοτυπία της ανάλογης σελίδας του στρατιωτι¬ 
κού τους βιβλιαρίου. 

η) Εφ’ όσον ο ΝΕΕ διεκδικεί βάσει της παραγράφου 3.β 
την επαύξηση της βασικής επιδότησης, λόγω γνώσης/ 
εκπαίδευσης πάνω στο αντικείμενο της επιχείρησης, θα 
πρέπει να προσκομίζεται πτυχίο, βεβαίωση σπουδών ή 
προϋπηρεσίας ή άλλο αποδεικτικό στοιχείο, ανάλογο με 
την δραστηριότητα της επιχείρησης. 

8. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ 

Την απόφαση υπαγωγής στο πρόγραμμα εκδίδουν οι 
κατά τόπους Προϊστάμενοι των Γ ραφείων Εργασίας Ειδι¬ 
κών Κοινωνικών Ομάδων ή Γ ραφείων Εργασίας ή ΤΥ ή ΥΝ 
όπως έχει και παραπάνω αναφερθεί, το αργότερο ένα 
μήνα από την ημερομηνία κατάθεσης της αίτησης, αφού 
εξετάσουν τα προσκομισθέντα δικαιολογητικά και εκτιμή¬ 
σουν την έκθεση ελέγχου που θα συντάξει ο αρμόδιος 
υπάλληλος, μετά από επιτόπια επίσκεψη στην έδρα της 
επιχείρησης. 

9. ΔΙΚΑΙΟΛΟΓΗΤΙΚΑ ΕΠΙΧΟΡΗΓΗΣΗΣ 

α) Για την είσπραξη της προκαταβολής των πεντακο- 
σίων χιλιάδων (500.000) δρχ. ο ΝΕΕ θα υποβάλλει, στην 
αρμόδια υπηρεσία του ΟΑΕΔ αίτηση, μέσα σε εξήντα (60) 
ημερολογιακές ημέρες από την ημερομηνία έκδοσης της 
εγκριτικής απόφασης. 

Η προθεσμία είσπραξης της προκαταβολής ορίζεται σε 
εξήντα (60) ημερολογιακές ημέρες από την ημερομηνία 
υποβολής της σχετικής αίτησης. 

β) Ανά τρίμηνο και για την είσπραξη των επιμέρους δό¬ 
σεων θα υποβάλλει αίτηση και ανάλογα με την περίπτωση: 

Δελτίο Παροχής Υπηρεσιών, θεωρημένο από την Εφο¬ 
ρία ή Τιμολόγια Πώλησης ή Αγοράς ή οποιοδήποτε άλλο 
επίσημο στοιχείο (όπως επικυρωμένο φωτοαντίγραφο του 
Βιβλίου Εσόδων - Εξόδων) που αποδεικνύει την ομαλή λει¬ 
τουργία της επιχείρησης. 

Οι προθεσμίες είσπραξης των τριμηνιαίων δόσεων ορί¬ 
ζονται σε ενενήντα (90) ημερολογιακές ημέρες, αρχής γε- 
νομένης από την επόμενη της παρέλευσης της προθε¬ 
σμίας είσπραξης της προκαταβολής. 

Σε περίπτωση που κατατεθούν η αίτηση για την εί¬ 
σπραξη των επιμέρους δόσεων και τα δικαιολογητικά ομα¬ 
λής λειτουργίας της επιχείρησης, αλλά ο ενδιαφερόμενος 


δεν προσέλθει για είσπραξη εντός των ανωτέρω προθε¬ 
σμιών, η αξίωση παραγράφεται. 

γ) Για οποιαδήποτε αλλαγή στη μορφή, λειτουργία, 
επωνυμία, είδος, δ/νση κ.λπ. της επιχείρησης ο ελεύθε¬ 
ρος επαγγελματίας ή ο εκπρόσωπος της επιχείρησης υπο- 
χρεούται να ενημερώνει εγκαίρως και εγγράφως την αρ¬ 
μόδια υπηρεσιά του ΟΑΕΔ. Σε περίπτωση παράβασης των 
όρων της απόφασης αυτής θα εφαρμόζονται οι διατάξεις 
των παρ. 7,8 και 9 του άρθρου 29 του Ν. 1262/82, όπως 
συμπληρώθηκε από τα άρθρα 6 και 7 του Ν. 1836/89. 

Ειδικότερα, ο Προϊστάμενος της κατά τόπον αρμόδιας 
υπηρεσίας του ΟΑΕΔ, (Γραφείο Εργασίας Ειδικών Κοινω¬ 
νικών Ομάδων, Γ ραφείο Εργασίας, ΤΥ ή ΥΝ) στις περιπτώ¬ 
σεις αυτές, αποφαίνεται αιτιολογημένα για τη διακοπή της 
επιχορήγησης και την αναζήτηση του αναλογούντος πο¬ 
σού επιχορήγησης, που έχει λάβει ο ΝΕΕ από τον ΟΑΕΔ 
και που αντιστοιχεί στο υπόλοιπο χρονικό διάστημα του 
συνολικού χρόνου απασχόλησης. 

Εφ’ όσον ο επαγγελματίας δεν επιστρέφει εμπρόθεσμα 
το αναλογούν ποσό που του αναζητείται, συντάσσεται από 
το ΔΣ του Οργανισμού Πράξη Βεβαίωσης και αποστέλλε- 
ται στο αρμόδιο Δημόσιο Ταμείο για βεβαίωση και εί¬ 
σπραξή του. 

10. ΑΝΑΚΛΗΣΗ ΕΓΚΡΙΤΙΚΗΣ ΑΠΟΦΑΣΗΣ 

Η απόφαση υπαγωγής του ΝΕΕ στο πρόγραμμα επιχο¬ 
ρήγησης, θα ανακαλείται μετά από απόφαση του Προϊστα¬ 
μένου της αρμόδιας υπηρεσίας (Γραφείο Εργασίας Ειδι¬ 
κών Κοινωνικών Ομάδων, Γ ραφείο Εργασίας, ΤΥ ή ΤΥ) του 
Οργανισμού, εφ’ όσον διαπιστωθεί πριν την καταβολή της 
προκαταβολής ότι δεν τηρήθηκαν οι όροι του προγράμμα¬ 
τος. 

11. ΕΝΣΤΑΣΕΙΣ 

Για κάθε διαφορά που τυχόν θα προκύπτει κατά την 
εφαρμογή του προγράμματος μεταξύ του ΝΕΕ και του 
ΟΑΕΔ θα επιλύεται με απόφαση του Περ/κού Δ/ντή μετά 
από εισήγηση του προϊσταμένου της αρμοδίας υπηρεσίας. 
(Γ ραφείο Εργασίας ειδικών Κοινωνικών Ομάδων ή Γ ρα¬ 
φείο εργασίας ή ΤΥ ή ΥΝ). 

Σε περίτωση απορριπτικής απόφασης από τον Περ/κό 
Δ/ντή, ο ενδιαφερόμενος δύναται εντός τριάντα (30) ημε¬ 
ρών από την κοινοποίησή της να ασκήσει ένσταση και η 
διαφορά θα επιλύεται από το Δ.Σ. του ΟΑΕΔ, μετά από ει¬ 
σήγηση της υπηρεσίας Ειδικών Κοινωνικών Ομάδων. 

12. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικό- 

τητα των ενεργειών απασχόλησης, λαμβάνονται τα ανα¬ 
γκαία μέτρα με τρόπο: 

- Την πιστή τήρηση των Εθνικών διατάξεων 

- Την ορθή υλοποίηση των ενεργειών και τη διαπίστωσή 
του εάν αυτές είναι σύμφωνες με τις ισχύουσες ρυθμίσεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα ΥΑ για 6 μήνες μετά τη λήξη 
του προγράμματος. 

γ) Για την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν απο- 

κλίσεις, ανά 3μηνο θα παρακολουθείται η πιστή τήρηση 
των όρων του από τους επιχορηγούμενους ΝΕΕ. 

δ) Το Δ.Σ. του Οργανισμού ανάλογα με την πορεία του 
προγράμματος μπορεί να προβαίνει στην ανακατανομή 
των Θέσεων εργασίας μεταξύ των υποπρογραμμάτων Α 
και Β, εφ’ όσον καλυφθούν οι θέσεις ενός από τα δύο προ¬ 
γράμματα και πριν από τις ημερομηνίες λήξης τους. 

13. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων απασχόλησης των επι¬ 
χειρήσεων διενεργείται από δύο (2) υπαλλήλους - 
ελεγκτές και υλοποιείται σε τρεις βαθμίδες. 

αα) Πρωτοβάθμιος που διενεργείται απο υπαλλήλους 
των Γραφείων ΕΚΟ, Υ.Ν., Τ.Υ., ή Γ.Ε. του ΟΑΕΔ μετά από 
εντολή του Προϊσταμένου τους. 

αβ) Δευτεροβάθμιος που διενεργείται από υπαλλήλους 
των υπηρεσιών των οικείων Περ/κών Δνσεων του ΟΑΕΔ 
μετά από εντολή του Περ/κού Δ/ντή και σύμφωνη γνώμη 
του Διοικητή του ΟΑΕΔ. 

αγ) Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπαλλήλους που ορίζει αυτή. 

β) Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος ΝΕΕ Απεξαρτημένων 
και Αποφυλακισμένων. 

γ) Κατά τον έλεγχο, για τη διαπίστωση της υλοποίησης 
του προγράμματος, θα συντάσσεται έκθεση. 

14. ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

Η απόφαση αυτή έχει ως ημερομηνία έναρξης την ημε¬ 
ρομηνία δημοσίευσής της στο ΦΕΚ και λήγει στις 
30.6.1998 εκτός αν ο αριθμός των προβλεπομένων θέ¬ 
σεων πληρωθεί νωρίτερα ή προκησυχθεί στο εμταξύ το 
αντίστοιχο πρόγραμμα του 1998. 

15. ΚΑΛΥΨΗ ΔΑΠΑΝΗΣ 

α) Από τις διατάξεις της παρούσας απόφασης προϋπο¬ 
λογίζεται ότι θα προκληθεί δαπάνη σε βάρος του προϋπο¬ 
λογισμού του ΟΑΕΔ: 

α.1 Για τον κωδικό 639β6 ποσό ύψους δεκατεσσάρων 
εκατομ. εξακοσίων (14.600.000) δρχ. πεςρίπου, για το οι¬ 
κονομικό έτος 1997, σαρανταπέντε εκατομμυρίων 
(45.000.000) δρχ. περίπου για το οικονομικό έτος 1998 
και τριανταέξι εκατομμυρίων (36.000.000) δρχ. περίπου 
για το οικονομικο έτος 1999. 

α.2. Για τον κωδικό 639β2 ποσό ύψους δέκα εκατομμυ¬ 
ρίων εννιακοσίων πενήντα χιλιάδων (10.950.000) δρχ. πε¬ 
ρίπου, για το οικονομικό έτος 1997, τριάντα τριών εκατομ¬ 
μυρίων επτακοσίων πενήντα χιλιάδων (33.750.000) δρχ. 
περίπου για το οικονομικό έτος 1998 και είκοσι επτά εκα¬ 
τομμυρίων (27.000.000) δραχμών περίπου για το οικονο¬ 
μικό έτος 1999. 

β) Γ ια την ανωτέρω δαπάνη έχει εγγράφει πίστωση στον 
υπό κατάρτιση προϋπολογισμό του ΟΑΕΔ έτους 1997 
ύψους 316.000.000 δραχμών με στοιχεία κωδικού 639β6 
και 160.270.000 δρχ. με τα στοιχεία κωδικού 639β2. 

γ) Η ανωτέρω δαπάνη δεν βαρύνει τον Κρατικό Προϋπο¬ 
λογισμό και ως εκ τούτου δεν εμπίπτει στις διατάξεις περί 
δημοσίου Λογιστικού. Δεν απαιτείται σύμπραξη του 
Υπουργείου Οικονομικών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΤΩΑΝΝΟΥ 


Αριθ. Φ.Δωρόσ./3049 (4) 

Καθορισμός ύψους αμοιβής και αριθμού ωρών, των Διοι¬ 
κητικών Υπαλλήλων του ΙΚΑ, που θα απασχοληθούν με 
την πληρωμή του Δωροσήμου με επιταγές, στους ερ- 
γατοτεχνίτες οικοδόμους, το μήνα Αύγουστο 97. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 4321/63. 
β) Του Ν. 825/78, άρθρο 15 παρ. 3. 
γ) Του Ν. 1759/88, άρθρο 38 παρ. 5. 
δ) Του Ν. 2081/92, άρθρο 27. 

2. Το 102321/862/20.11.95 έγγραφο του Υπουργ. 
Εθνικής Οικονομίας. 

3. Την 645/60/20.11.90 πράξη του I Τμήματος του 
Ελεγκτικού Συνεδρίου. 

4. Την 234/συν.26/26.6.97 απόφαση του Διοικητικού 
Συμβουλίου του ΙΚΑ. 

5. Το ΙΥΙ72/515/2.7.97 έγγραφο του ΙΚΑ. 

6. Την 80078/4.10.97 (ΦΕΚ 924/Β/8.10.96) απόφαση 
ανάθεσης αρμοδιοτήτων στους Υφυπουργούς Εργασίας 
και Κοινωνικών Ασφαλίσεων, αποφασίζουμε: 

1. Καθορίζουμε το ύψος της αμοιβής των Διοικητικών 
Υπαλλήλων του ΙΚΑ, που θα απασχοληθούν κατά το μήνα 
Αυγούστο 1997, για την πληρωμή του Δωροσήμου με επι¬ 
ταγές στους εργατοτεχνίτες οικοδόμους, σε (1.900) χί¬ 
λιες εννιακόσιες δρχ. την ώρα, ανεξάρτητα με το βαθμό ή 
τη σχέση που συνδέονται με το Ίδρυμα, το δε αριθμό 
ωρών πρόσθετης απασχόλησης των ανωτέρω υπαλλήλων 
κατά τις απογευματινές ώρες, σε (40.000) σαράντα χιλιά¬ 
δες ώρες, για όλα τα υποκαταστήματα και παραρτήματα 
του Ιδρύματος. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Ιδρύματος 
Κοινωνικών Ασφαλίσεων (Ν.Π.Δ.Δ.), ύψους (76.000.000) 
δρχ. περίπου για το τρέχον οικονομικό έτος. 

3. Η ανωτέρω δαπάνη θα καλυφθεί από τον προϋπολο¬ 
γισμό των δαπανών Διοίκησης ΕΛΔΕΟ (Ν. 4321/63). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 19843/2044 (5) 

Επέκταση των διατάξεων του Ν. 2470/1997 στους εκτι¬ 
μητές εμπειρογνώμονες του Ταχ. Ταμιευτηρίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ, 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 3 και 24 του Ν. 2470/97 
(ΦΕΚ 40/Α/21.3.97) «Αναμόρφωση μισθολογίου του προ¬ 
σωπικού της Δημόσιας Διοίκησης και άλλες συναφείς δια¬ 
τάξεις». 

2. Τις διατάξεις του άρθρου 28 του Π.Δ/τος 366/96 

(ΦΕΚ236/Α/20.9.96) «Οργανισμός του Ταχ. Ταμιευτη¬ 
ρίου». 

3. Τις αριθμ. 15021/1475/7.5.84 και 12722/132/ 
18.4.85 κοινές αποφάσεις των Υπουργών Οικονομικών 
και Συγκοινωνιών με τις οποίες έχει καθορισθεί μισθολο- 
γική αντιστοιχεία με τους βαθμούς της διοικητικής ιεραρ¬ 
χίας στους εκτιμητές εμπειρογνώμονες του Ενεχυροδα¬ 
νειστηρίου του Ταχ. Ταμιευτηρίου. 

4. Τις διατάξεις του άρθρου 1 παρ. 2 του Ν. 2469/1997. 

5. Την αριθ. 1107147/1239/0006/4.10.96 (ΦΕΚ 922/ 
Β/7.10.96) απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

6. Την αριθ. ΔΙΔΚ/Φ441/2/566/10.10.1996 απόφαοη 
του Πρωθυπουργού και του Υπουργού Εσωτερικών, Δημ. 
Διοίκησης και Αποκέντρωσης «περί ανάθεσης αρμοδιοτή¬ 
των του Υπουργού Δημόσιας Διοίκησης και Αποκέντρω¬ 
σης στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης (ΦΕΚ 932/2Β/10.10.96). 

7. Το γεγονός ότι από τις διατάξεις της παρούσας προ- 
καλείται ετησίως δαπάνη δραχ. 38.192.000 περίπου σε 
βάρος του Προϋπολογισμού του Ταχ. Ταμιευτηρίου, η 
οποία για τα επόμενα πέντε (5) έτη εκτιμάται ότι θα δια¬ 
μορφωθεί ως εξής: για το έτος 1998 στα 39.900.000 
δρχ., για το έτος 1999 στα 41.895.000 δραχ., για το έτος 
2000 στα 43.989.750 δρχ., για το έτος 2001 οτα 
46.189.238 δραχ. και για το έτος 2002 στα 48.498.699 
δραχμές. Η δαπάνη αυτή θα βαρύνει τον προϋπολογισμό 
του Ταχ. Ταμιευτηρίου, που είναι πλεονασματικός και ανε¬ 
ξάρτητος από τον Κρατικό και στον οποίο έχει εγγράφει 
σχετική πίστωση (ΚΑΕ 211, 0221, 0224, 0225, 0226, 
0259Ε), αποφασίζουμε: 

Επεκτείνουμε τις διατάξεις του Ν. 2470/97 «Αναμόρ¬ 
φωση μισθολογίου του προσωπικού της Δημόσιας Διοίκη¬ 
σης και άλλες συναφείς διατάξεις» στους εκτιμητές 
εμπειρογνώμονες του Ενεχυροδανειστηρίου του Ταχ. Τα¬ 
μιευτηρίου που έχουν μισθολογική αντιστοιχεία με τους 
υπαλλήλους του Δημοσίου και υπηρετούν με σχέση Δημο¬ 
σίου Δικαίου και εξαετή θητεία. Η κατάταξή τους θα γίνει 
στα μισθολογικά κλιμάκια του εδαφίου γ της παρ. 1 του 
άρθρου 3 του Ν. 2470/97. 

Σε περίπτωση που από τις ρυθμίσεις της απόφασης αυ¬ 
τής προκύπτουν συνολικές μηνιαίες αποδοχές μικρότερες 
από αυτές που έπαιρναν οι δικαιούχοι τους κατά την 
έναρξη της ισχύος του Νόμου 2470/97 η τυχόν διαφορά 
διατηρείται ως προσωπική μέχρι την κάλυψή της από 
οποιαδήποτε αύξηση των νέων αποδοχών. 

Η απόφαση αυτή ισχύει από 1.1.1997 ημερομηνία που 
ισχύει ο νόμος 2470/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1997 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΝΑΣΤ. ΜΑΝΤΕΛΗΣ ΝΙΚ. ΧΡΙΣΤΟΥΔΟΥΛΑΚΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΑΡ. ΚΑΣΤΑΝΙΔΗΣ 


Αριθ. 701 (6) 

Προκήρυξη της θέσης του Διευθύνοντος Συμβούλου της 
Α.Ε. «ΟΛΥΜΠΙΑΚΗ ΑΕΡΟΠΟΡΙΑ». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Της παρ. 4 του άρθρου 2 του Ν.Δ. 3560/56 για την 
κύρωση της Συμβάσεως για τις Αεροπορικές συγκοινω¬ 
νίες όπως αυτή τροποποιήθηκε και ισχύει σήμερα (Α' 
222 ). 

2. Του Ν. 96/75 «Περί εξαγοράς των μετοχών της Ολυ¬ 
μπιακής Αεροπορίας Α.Ε.» παρά του Ελληνικού Δημοσίου 
και παραλαβής αυτής (Α’ 154). 

3. Του Ν. 2271/94 «Εξυγίανσης της Ολυμπιακής Αερο¬ 
πορίας Α.Ε. (Α' 229). 

4. Των άρθρων 6 και 7 του Ν. 2414/96 «Εκσυγχρονι¬ 
σμός των δημοσίων επιχειρήσεων και οργανισμών και άλ¬ 
λες διατάξεις» (Α' 135). 

5. Της 41351/4617/27.12.96 απόφασης των Υπουρ¬ 
γών Εθνικής Οικονομίας, Οικονομικών και Μεταφορών και 
Επικοινωνιών «Προσαρμογή του καταστατικού της Ολυ¬ 
μπιακής Αεροπορίας Α.Ε. στις διατάξεις του Ν. 2414/ 
1996» (Β' 1166). 

6. Του άρθρου 29Α του Ν. 1588/85 «Κυβέρνηση και 
Κυβερνητικά Όργανα» (Α' 137) όπως αυτό συμπληρώ¬ 
θηκε με το άρθρο 27 του Ν. 2081/92 (Α' 154) και αντικα- 
ταστάθηκε με το άρθρο 1 παρ. 2α του Ν. 2469/97 (Α' 
138). 

7. Του άρθρου 22 του Ν. 2362/95 «Περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις» (Α' 247). 

8. Του Π.Δ. 138/93 «Περί οργανισμού του Υπουργείου 
Εθνικής Οικονομίας» (Α' 55). 

9. Του άρθρου 13 του Π.Δ. 149/92 «Περί οργανισμού 
του Υπουργείου Μεταφορών και Επικοινωνιών» (Α' 72), 
αποφασίζουμε: 

1. Την προκήρυξη της θέσης του Διευθύνοντος Συμ¬ 
βούλου της Ανωνύμου Εταιρείας ΟΛΥΜΠΙΑΚΗ ΑΕΡΟΠΟ¬ 
ΡΙΑ (Ο.Α. - Α.Ε.) με τους ακόλουθους όρους και προϋπο¬ 
θέσεις. 

α. η θητεία του Διευθύνοντος Συμβούλου είναι πενταε¬ 
τής (5 έτη). 

β. Ο Διευθύνων Σύμβουλος είναι μέλος του Διοικητικού 
Συμβουλίου (Δ.Σ.) της Ολυμπιακής Αεροπορίας Α.Ε. και η 
ιδιότητά του αυτή δεν είναι ασυμβίβαστη με τη θέση του 
Προέδρου του Δ.Σ. 

2. Τα ελάχιστα απαιτούμενα προσόντα για την κατά¬ 
ληψη της θέσης είναι τα εξής: 

α. Πτυχίο ανωτάτου εκπαιδευτικού ιδρύματος (Α.Ε.Ι.) 
Ελληνικού ή ισότιμο της Αλλοδαπής. 

β. Εμπειρία τουλάχιστον πέντε (5) ετών σε θέση σημα¬ 
ντικής ευθύνης και απαιτήσεων στο Δημόσιο ή τον Ιδιω¬ 
τικό τομέα. 

γ. Άριστη γνώση της Ελληνικής και μιας τουλάχιστον 
γλώσσας Κράτους μέλος της Ε.Ε. κατά προτίμηση της Αγ¬ 
γλικής. 

3. Για τους υποψηφίους ισχύουν τα κωλύματα του άρ¬ 
θρου 22 του προεδρικού διατάγματος 611/77 (Α' 198), 
όπως αυτό ισχύει εκτός των ορίων ηλικίας. 

4. Η προκυρησσόμενη θέση είναι ασυμβίβαστη με την 

ιδιότητα του εταίρου ή μετόχου άλλης Αεροπορικής Εται¬ 
ρείας. Οι υποψήφιοι υποβάλλουν σχετική δήλωση του άρ¬ 
θρου 8 του Ν. 1599/86. 

5. Οι ενδιαφερόμενοι που κατέχουν τα ουσιαστικά και 
τυπικά προσόντα για τις απαιτήσεις της προκηρυσσόμε- 
νης θέσης πρέπει να καταθέσουν αίτηση συνοδευόμενη 
από λεπτομερές βιογραφικό σημείωμα, τίτλους σπουδών 
και λοιπά δικαιολογητικά και στοιχεία στη Διεύθυνση Νο¬ 
μοθετικού Συντονισμού και Κωδικοποίησης του Υπ. Μ.Ε. 
(Ξενοφώντος 13 3ος όροφος). 

6. Οι αιτήσεις υποψηφιοτήτων κατατίθενται αυτοπρο¬ 
σώπως ή δι’ αντιπροσώπου μέχρι τις 29 Αυγούστου 1997. 

7. Η επιλογή του διευθύνοντος συμβούλου ανατίθεται 
στους υπουργούς Εθνικής Οικονομίας και Οικονομικών 
και Μεταφορών και Επικοινωνιών. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Ο.Α. ύψους 
5.000.000 δρχ. περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως και περίληψή της σε δύο (2) τουλάχιστον 
εφημερίδες πανελλήνιας κυκλοφορίας. 

Αθήνα, 23 Ιουλίου 1997 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΑΡΑΛ. ΚΑΣΤΑΝΙΔΗΣ 

- ♦- 

Αριθ. 700 (7) 

Διορισμός μέλους - εκπροσώπου του Κράτους και Διευθύ- 

νοντος Συμβούλου στο Διοικητικό Συμβούλιο του Ορ¬ 
γανισμού Σιδηροδρόμων Ελλάδος (ΟΣΕ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση 
των επιχειρήσεων δημοσίου χαρακτήρα ή κοινής ωφέ¬ 
λειας» (Α' 80). 

2. Τις διατάξεις του άρθρου 8 του Π. Δ. 59/1985 «Δομή, 
ρόλος και τρόπος διοίκησης και λειτουργίας της Κοινωνι¬ 
κοποιημένης επιχείρησης Οργανισμός Σιδηροδρόμων Ελ¬ 
λάδος (ΟΣΕ)» (Α’ 22). 

3. Τις διατάξεις του Π.Δ. 501/28.11.91 «Τροποποίηση 
των υπ’ αριθμ. 57/1985, 58/1985 και 59/1985 Προεδρι¬ 
κών Διαταγμάτων» δομή, ρόλος και τρόπος διοίκησης και 
λειτουργίας των Κοινωνικοποιημένων επιχειρήσεων ΔΕΗ, 
ΟΤΕ, ΟΣΕ, αντίστοιχα» (Α' 181). 

4. Τις διατάξεις του Ν. 2414/96 «Εκσυγχρονισμός των 
Δημοσίων Επιχειρήσεων και Οργανισμών και άλλες διατά¬ 
ξεις» (Α' 135). 


5. Τις διατάξεις του άρθρου 10 του Ν. 2322/95 «Πα¬ 
ροχή της εγγύησης του Ελληνικού Δημοσίου για τη χορή¬ 
γηση δανείων και πιστώσεων και άλλες διατάξεις» (Α' 
143). 

6. Τις διατάξεις του άρθρου 22 του Ν. 2362/95 «Περί 
Δημοσίου Λογιστικού ελέγχου των δαπανών του Κράτους 
και άλλες διατάξεις» (Α' 247). 

7. Τις διατάξεις του άρθ. 14 του καταστατικού του ΟΣΕ 
που κυρώθηκε με την υπ’ αριθ. 41342Μ616/27.12.96 
απόφαση των Υπουργών Εθνικής Οικονομίας και Οικονο¬ 
μικών και Μεταφορών και Επικοινωνιών «Τροποποίηση 
του καταστατικού του ΟΣΕ με βάση το Ν. 2414/96» (Β' 
1168). 

8. Τη 10638/1112/1.4.97 απόφαση των Υπουργών 
Εθνικής Οικονομίας και Οικονομικών και Μεταφορών και 
Επικοινωνιών «Προκήρυξη της θέσεως του Διευθύνοντος 
Συμβούλου της Α.Ε. «Οργανισμός Σιδηροδρόμων Ελλάδος 
(ΟΣΕ)». 

9. Το υπ’ αριθ. 4288/3240/17.7.1997 έγγραφο της 
Βουλής των Ελλήνων. 

10. Τουπ’ αριθ. 27012/9.4.1997 έγγραφο του Γενικού 
Διευθυντή του Ο.Σ.Ε. με το οποίο υποβάλει την παραίτησή 
του. 

11. Τις διατάξεις του άρθρου 29Α' του Ν. 1558/85 «Κυ¬ 
βέρνηση και Κυβερνητικά Όργανα» (Α' 137), όπως το άρ¬ 
θρο αυτό συμπληρώθηκε με το άρθρο 27 του Ν. 2081/92 
(Α' 154) και αντικαταστάθηκε με το άρθρο 1 παρ. 2α του 
Ν. 2469/97 (ΦΕΚ 38/Α/1997). 

12. Την υπ’ αριθ. 566/26.9.96 απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Καθορισμός αρμοδιοτήτων στον Υφυπουργό Μεταφο¬ 
ρών και Επικοινωνιών» (Β' 910), αποφασίζουμε: 

1. Αποδεχόμαστε την παραίτηση του μέλους του Δ.Σ., 
εκπροσώπου του Κράτους και Γενικού Διευθυντή του 
Ο.Σ.Ε., Αρίστου Λάζαρη. 

2. Διορίζουμε εκπρόσωπο του Κράτους στο Διοικητικό 
Συμβούλιο του Οργανισμού Σιδηροδρόμων Ελλάδος (ΟΣΕ) 
τον Ιωάννη Κ. Μουρμούρη, Αρχιτέκτονα Μηχανικό ως μέ¬ 
λος και Διευθύνοντα Σύμβουλο. 

3. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΟΣΕ και στον 
ΚΑΕ 1001. Το ύψος της δαπάνης ανέρχεται στο ποσό των 
15.000.000 δρχ. ετησίως περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 1997 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΜΕΤΑΦΟΡΩΝ ΚΑΙ ΕΠΙΚ/ΝΙΩΝ 

ΠΑΝ. ΠΑΠΑΝΤΩΝΙΟΥ ΕΜ. ΛΟΥΚΑΚΗΣ 

ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφη Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βοα. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ 185 31 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 

-ΙΩΑΝΝΙΝΑ 

Διοικητήριο Τ.Κ 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡίΔΟΣ ΤΗΣ ΚΥΒΕΡΝΗΣΕΩΣ · Από 16 σελίδες και άνωπροσαύξηση 100 δρχ. ανά δσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

ΚΑ.Ε. εσόδου υπέρ 
ΤΑΠΕΤ 3512 

Α (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ| 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες εππυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

2.500 δρχ. 

150 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 

Οι συνδρομές του εσωτερικού προπληρώνονται στα Δημόσια Ταυεία που δίδουν αποδεικτικό είσπραξης (διπλότυπο; 
το οποίο με τη φοοντίδα του ενδιαφερομένου πρεπει να στέλνεται στην Υπηρεσία του Εθνικού Τυπογοαφείου. 

” 0ι συνδρομές του εξωτερικού επιβαρύνονται πέρα των παραπάνω αναφερομενων ποσών με το ταχυδρουικά τέλη κα; 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου! 

ίου ποσοστού του ΤΑΠΕΤ που αντιστοιχεί σε συνδρομές, εισπραττεται στην Αθήνα από το Ταμείο του ΤΑ- 
ι ΙΕ ι (Σολωμού 51 - Αθήνα) και στις άλλες πόλεις από τα Δημόσιο Ταυεία 

* 01 συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληοώνουν το μισό νοηματικό 
ποσο της συνδρομής και ολόκληρο το ποσό υπέρ του ΤΑΠΕΤ, 

’ Η σ υνδρομή ισχύει για ένα χοόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγραφονται συνδρομητές για μικρότερο χοονικό διάστημα. 

’ Η ε ΥΥΡ α Φή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







